# name
Estudi comparatiu de les reaccions d'anionització, en estat sòlid, d'aquo-complexos de crom (III) amb diverses amines: en, tmd, chx i mixtes

# metadata.dc.contributor.other[].value
Universitat de Barcelona. Facultat de Química

# metadata.dc.description.abstract[].value
[cat] En aquesta Tesi s'ha volgut veure l'efecte del volum dels lligands i dels anions (que varien l'espai lliure) en l'energia d'activació. Per arribar a conclusions rigoroses caldria tenir les estructures cristal·lines i moleculars. Ara bé, això no ha estat possible, ja que en solució s'afavoreix molt l'anionització. Per tant, els resultats obtinguts permeten fer únicament un estudi comparatiu entre els diferents compostos.

Així doncs, al llarg d'aquesta Memòria es pot trobar:

En el capítol II, la síntesi i caracterització dels compostos de partida, així com els de les diferents sèries abans i després de l'anionització. En el capítol III, la caracterització de tots els compostos estudiats, segons les tècniques habituals: anàlisis elementals, espectroscòpia vibracional i electrònica i termogravimetria. A partir de l’espectroscòpia electrònica es posa de manifest la presència d'interaccions Pt-Pt en els compostos cis-\(aa)(bb)FCr-NC-Pt(CN)3.En el capítol IV s'estudia amb detall aquesta interacció. Per una banda es pot trobar un estudi qualitatiu, per orbitals moleculars, per justificar la presència d'aquesta interacció en els compostos amb cianur pont i no en les sals doblement complexes. Per altra banda, es pot trobar el càlcul de les constants d’associació, per formació d'oligòmers, en els compostos en solució. En el capítol V s'ha realitzat l'estudi cinètic de les reaccions de deshidratació-anionització, calculant els diferents paràmetres cinètics que han permès proposar un possible mecanisme per aquest tipus de reaccions, segons els diferents lligands i anions entrants.

Finalment es donen els llistats obtinguts en el càlcul realitzat, per un dels productes, amb el programa FORTRAN utilitzat.

# metadata.dc.rights[].value
(c) Corbella i Cordomí, Montserrat, 2022

# metadata.dc.title[].value
Estudi comparatiu de les reaccions d'anionització, en estat sòlid, d'aquo-complexos de crom (III) amb diverses amines: en, tmd, chx i mixtes